6. โครงการในอนาคต

6.1 การร่วมทุนกับ บริษัท ซีเมนส์ วีดีโอ (Siemens VDO) ประเทศเยอรมัน

ปัจจุบันบริษัทฯมีข้อตกลงร่วมมือทางด้านเทคโนโลยีกับ ซีเมนส์ วีดีโอ ในการผลิต tank sender
ให้กับทางฟอร์ด เพื่อใช้ในการผลิต ฟอร์ด เรนเจอร์ เป็นจำนวน 10,000 ชิ้นต่อเดือน
ในขณะที่ทาง ซีเมนส์ วีดีโอ มีโรงงานอยู่ในประเทศมาเลเซีย, อินโดนีเซีย และจีน

ซีเมนส์ วีดีโอ มีโครงการจะลงทุนในประเทศไทย โดยการร่วมทุน (Joint Venture) กับบริษัทฯ
ซึ่งโครงการในปัจจุบันที่ทั้งสองบริษัทกำลังดำเนินการอยู่คือการผลิต instrument cluster
เพื่อส่งให้กับ โรงงานของ เยเนอรัลมอเตอร์ ที่จังหวัดระยอง เพื่อใช้ในการผลิต รถยนต์รุ่น
ซาฟิร่า (Zafira) ดังนั้นหากมีการตกลงในเรื่องของ ออร์เดอร์แล้ว
ก็จะดำเนินการสร้างโรงงานโดยทันที ซึ่งหากยังไม่ได้ออร์เดอร์ก็ยังไม่สร้างโรงงาน
บริษัทฯคาดว่าโครงการจะใช้เงินลงทุนทั้งหมดประมาณ 150
ล้านบาทและสามารถสร้างเสร็จได้ภายใน 2-3 ปี
โดยที่บริษัทยังไม่ได้กำหนดสัดส่วนการลงทุนที่แน่นอน

สำหรับ บริษัท ซีเมนส์ วีดีโอ นั้น เป็นผู้ผลิตอุปกรณ์ทางด้านยนตรกรรมระดับแนวหน้าของโลก
ที่มีลูกค้าซึ่งเป็นผู้ผลิตรถยนตชั้นนำ อาทิเช่น ฟอร์ด, เดมเลอร์ ไคร์สเลอร์ (ผู้ผลิตรถยนต์
เมอร์ซิเดส เบนซ์), บีเอ็มดับเบิลยู, โฟล์กสวาเก็น, เยเนอรัลมอเตอร์ และ อื่นๆ
ซึ่งผลิตภัณฑ์หลักของ ซีเมนส์ วีดีโอ จะได้แก่ ระบบถังน้ำมันในรถยนต์, Instrument cluster,
ระบบปัดน้ำฝนในรถยนต์ และระบบควบคุมการทำงานของเครื่องยนต์ ซึ่งมียอดขายรวมกันมากกว่า 6
พันล้านเหรียญสหรัฐ ซึ่งในปัจจุบัน
บริษัทฯเองก็เป็นลูกค้าที่นำเข้าอุปกรณ์วัดรอบเครื่องและความเร็วของรถจาก โรงงานของ ซีเมนส์
วีดีโอที่ประเทศอินโดนีเซีย เพื่อใช้สำหรับรถมอเตอร์ไซด์ของซูซูกิ

6.2 การร่วมมือทางเทคโนโลยี ระหว่าง พรีซิชั่น อ็อปติคอล แมนูแฟ็คเจอริ่ง (Precision
Optical anufacturing หรือ POM) ประเทศ อเมริกา

POM ประเทศอเมริกา ได้ประสบความสำเร็จในการพัฒนาเทคโนโลยีใหม่ที่เรียกว่า Laser Metal
Deposition ซึ่งเป็นเทคนิคล่าสุดที่มีความล้ำหน้าเป็นอย่างมากสำหรับอุตสากรรมการผลิตแม่พิมพ์
(Die) ทางยนตรกรรม โดยเทคโนโลยีดังกล่าวมีความก้าวหน้าดังนี้

 1) ลดระยะเวลาและค่าใช้จ่ายในการทำแม่พิมพ์ต้นแบบ

2) แม่พิมพ์ที่ได้สามารถทำการซ่อมแซมและขัดเงาใหม่ได้

3) เคลือบผิวแม่พิมพ์เพื่อให้มีความแข็งแรงมากยิ่งขึ้น

บริษัทฯมีแผนที่จะได้รับการสนับสนุนทางเทคโนโลยีจาก POM
และจะเริ่มสร้างโรงงานเพื่อรองรับธุรกิจนี้ในกลางปี 2546
ซึ่งโครงการจะต้องใช้เงินลงทุนทั้งหมดประมาณ 120 ล้านบาท
โดยขณะนี้บริษัทฯกำลังอยู่ในช่วงทำการศึกษาความเป็นไปได้ของโครงการอยู่
ซึ่งขึ้นอยู่กับผลตอบแทนเป็นหลัก

6.3 การร่วมมือกับ Lean Manufacturing Consulting S.E. ASIA (LMC)

เมื่อ พฤษภาคม 2545 ที่ผ่านมา บริษัท เดมเลอร์ ไคร์สเลอร์ ผู้ผลิตรถยนต์ยี่ห้อ เมอร์ซิเดส เบนซ์
ได้จัดตั้ง บริษัทย่อยที่ถือหุ้น 100% ในประเทศไทย ซึ่งคือ LMC
เพื่อจุดประสงค์ในการเป็นบริษัทที่ปรึกษา ที่ได้รับการสนับสนุน ทั้งทางเทคโนโลยี
บุคคลากรและการเงินจากทาง บริษัท เดมเลอร์ ไคร์สเลอร์
โดยมีบริษัทฯเป็นบริษัทไทยรายแรกที่ได้ลงนามในสัญญาในความร่วมมือกับทาง LMC ซึ่งทาง LMC
ถือว่าบริษัทฯเป็นโครงการนำร่องในการพัฒนาธุรกิจของ LMC

โดยความร่วมมือทางธุรกิจกับทาง LMC ในงานแรกจะเป็นการจัดส่ง อุปกรณ์จับยึด (Jigs)
ไปให้กับ เดมเลอร์ ไคร์สเลอร์ ประเทศอินเดีย และนอกจากนี้ LMC
ยังทำหน้าที่เชื่อมประสานงานระหว่างบริษัทฯและ TMS AG Germany
ซึ่งได้มีการลงนามในสัญญาความร่วมมือแล้ว

สำหรับ TMS นั้นเป็น ผู้จัดส่งและขาย เครื่องมือและอุปกรณ์จับยึด (Jigs) รายใหญ่ที่สุดให้กับ
บริษัท เดมเลอร์ ไคร์สเลอร์ และผู้ผลิตรถยนต์ภาคพื้นยุโรปรายอื่นๆ ซึ่งปัจจุบันทาง TMS
มีความประสงค์ที่จะขยายธุรกิจมายังภาคพื้นเอเชีย
โดยมีเป้าหมายหลักในการร่วมลงทุนกับผู้ประกอบการในการตั้งโรงงานที่ประเทศอินเดียหรือประเทศจีน
เพื่อรองรับอุตสาหกรรมรถยนต์ในภาคพื้นนี้ ซึ่งจะมีการลงทุนประมาณ 200 ล้านบาท
และคาดว่าโครงการจะเริ่มเป็นรูปเป็นร่างได้ภายใน 2 ปี

นอกจากนี้ภายใต้บทบาทที่เป็นสะพานเชื่อมของ LMC ระหว่าง TMS และบริษัทฯนั้น
ทำให้บริษัทฯมีโอกาสที่จะร่วมพัฒนาชิ้นส่วนรถยนต์ได้เพิ่มขึ้น เพื่อที่จะส่งออกไปยัง เดมเลอร์
ไคร์สเลอร์ เยอรมันด้วย